CELEX: 32015D1067
Language: sk
Date: 2015-07-01 00:00:00
Title: Vykonávacie rozhodnutie Komisie (EÚ) 2015/1067 z 1. júla 2015 o opatrení, ktoré prijalo Španielsko v súlade so smernicou Európskeho parlamentu a Rady 2006/42/ES s cieľom zakázať uvedenie lupienkovej píly vyrábanej spoločnosťou Yongkang Hengfa Electrical Appliance Co Ltd, Čína na trh [oznámené pod číslom C(2015) 4360] (Text s významom pre EHP)

3.7.2015   
            
            
               SK
            
            
               Úradný vestník Európskej únie
            
            
               L 174/28
            
         VYKONÁVACIE ROZHODNUTIE KOMISIE (EÚ) 2015/1067
   z 1. júla 2015
   o opatrení, ktoré prijalo Španielsko v súlade so smernicou Európskeho parlamentu a Rady 2006/42/ES s cieľom zakázať uvedenie lupienkovej píly vyrábanej spoločnosťou Yongkang Hengfa Electrical Appliance Co Ltd, Čína na trh
   
      
         [oznámené pod číslom C(2015) 4360]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení smernice 95/16/ES (1), a najmä na jej článok 11 ods. 3,
   keďže:
   
               (1)
            
            
               Španielsko oznámilo Komisii opatrenie, ktorým zakázalo uvedenie lupienkovej píly typu Practyl/JS-HF-55-1 vyrábanej spoločnosťou Yongkang Hengfa Electrical Appliance Co Ltd, Čína, dovážanej spoločnosťou Adeo Service, Francúzsko a distribuovanej v Španielsku spoločnosťou Leroy Merlin, Španielsko na trh.
            
         
               (2)
            
            
               Lupienková píla mala označenie CE podľa smernice 2006/42/ES.
            
         
               (3)
            
            
               Dôvodom na prijatie opatrenia bol nesúlad lupienkovej píly so základnými požiadavkami na bezpečnosť a ochranu zdravia stanovenými v prílohe I k smernici 2006/42/ES bodoch 1.3.2 – Riziko rozpadnutia sa počas prevádzky a 1.3.4 – Riziká spôsobené povrchmi, hranami alebo rohmi, 1.4.1 – Všeobecné požiadavky na ochranné kryty a ochranné zariadenia a 1.4.2 – Špeciálne požiadavky na ochranné kryty, a to z dôvodu, že stroj neprešiel skúškou odolnosti a predstavuje riziko porezania a prístupu k aktívnym častiam.
            
         
               (4)
            
            
               Španielsko informovalo distribútora a dovozcu o nedostatkoch. Dovozca dobrovoľne vykonal nevyhnutné opatrenia na stiahnutie nevyhovujúcich výrobkov z trhu.
            
         
               (5)
            
            
               Dokumentácia, ktorá je k dispozícii, vyjadrené pripomienky, ako aj opatrenia prijaté dotknutými stranami preukazujú, že lupienková píla typu Practyl/JS-HF-55-1 nespĺňa základné požiadavky na bezpečnosť a ochranu zdravia stanovené v smernici 2006/42/ES. Preto je vhodné považovať opatrenie prijaté Španielskom za odôvodnené,
            
         PRIJALA TOTO ROZHODNUTIE:
   Článok 1
   Opatrenie, ktoré prijalo Španielsko s cieľom zakázať uvedenie lupienkovej píly typu Practyl/JS-HF-55-1 vyrábanej spoločnosťou Yongkang Hengfa Electrical Appliance Co Ltd, Čína na trh, je odôvodnené.
   Článok 2
   Toto rozhodnutie je určené členským štátom.
   
      V Bruseli 1. júla 2015
      
         
            Za Komisiu
         
         Elżbieta BIEŃKOWSKA
         
            členka Komisie
         
      
   
   
      (1)  Ú. v. EÚ L 157, 9.6.2006, s. 24.